Diari Oficial de la Generalitat Valenciana


Sumari del DOGV 8050, del 29-05-2017 (2017/4664)

DECRET 6/2017, de 15 de maig, del president de la Generalitat, pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de policia local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2017/05/15/6/dof/vci/html**

### Dades del document

Número de DOGV
:   8050

Data del DOGV
:   29-05-2017

Secció del DOGV
:   I. DISPOSICIONS GENERALS

Número del document
:   2017/4664


Data del document
:   15-05-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

DECRET 6/2017, de 15 de maig, del president de la Generalitat, pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de policia local. [2017/4664]  
Preàmbul  
  
L'Estatut d'Autonomia de la Comunitat Valenciana, en l'article 49.3.14, atribueix la competència de protecció civil i seguretat pública com a exclusiva de la Generalitat, sense perjuí del que disposa l'article 149 de la Constitució i, si és el cas, de les bases i ordenació de l'activitat econòmica general de l'Estat.  
L'article 39.b de la Llei orgànica 2/1986, de 13 de març, de forces i cossos de seguretat, reconeix a les comunitats autònomes, dins de les seues funcions de coordinació de l'actuació de les policies locals, la d'establir o propiciar l'homogeneïtzació dels diferents cossos de Policia Local en matèria de mitjans tècnics per a augmentar la seua eficàcia i col·laboració. I en el mateix sentit, la Llei 6/1999, de 19 d'abril, de coordinació de policies locals de la Comunitat Valenciana, en l'article 8.1.c, estableix com una de les funcions del Consell, en matèria de coordinació de les policies locals, la regulació de sistemes d'homogeneïtzació i homologació de la uniformitat, equips i mitjans tècnics d'actuació, defensa, automoció, comunicacions i la resta de recursos materials.  
  
Amb l'aprovació del present decret, es pretén establir les bases per a les convocatòries de subvencions destinades a finançar les despeses de mitjans materials dels ajuntaments de la Comunitat Valenciana que disposen de cos de Policia Local.  
La subvenció a concedir no requereix notificació a la Comissió Europea, per no reunir els requisits establits en l'article 107 del Tractat de Funcionament de la Unió Europea, ja que les subvencions es concedeixen a ajuntaments que disposen de cos de policia local, i consisteixen en el finançament de les despeses de mitjans materials destinats a l'ús de la funció policial, i les accions subvencionades no suposen cap avantatge econòmic ni desenvolupament d'activitat econòmica en el mercat relacionada amb l'oferta de béns i serveis. Per tant, amb la percepció de les subvencions no hi ha possibilitat de falsejaments de la competència que afecte els intercanvis comercials entre estats membres, als efectes que es preveuen en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
Per això, a l'empara de la competència substantiva que l'article 1 del Decret 103/2015, de 7 de juliol, del Consell, atribueix a la Presidència de la Generalitat, d'acord amb el que disposa la Llei 38/2003, de 17 de novembre, general de subvencions, i en virtut de l'article 34 de la Llei 5/1983, de 30 de desembre, del Consell de la Generalitat, de conformitat amb la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, consultades les conselleries amb competències en la matèria, amb un informe previ de l'Advocacia General de la Generalitat, i conforme amb el Consell Jurídic Consultiu,  
  
  
DECRETE  
  
Article 1. Objecte  
S'estableixen les bases reguladores de concessió de subvencions per a l'equipament de mitjans materials destinats a l'ús de la funció policial dels ajuntaments de la Comunitat Valenciana que disposen de cos de policia local i el municipi dels quals tinga fins a 5.000 habitants.  
  
Article 2. Beneficiaris i requisits  
1. Podran obtindre la condició de beneficiaris de les subvencions regulades en aquesta disposició, els ajuntaments de la Comunitat Valenciana que disposen de cos de policia local i el municipi dels quals tinga fins a 5.000 habitants segons les xifres oficials resultants de l'última revisió del padró municipal, declarades oficials pel reial decret regulador de la matèria.  
2. Les entitats beneficiàries de les subvencions hauran de reunir els requisits establits en l'article 13 de la Llei 38/2003, de 17 de novembre, general de subvencions.  
  
Article 3. Obligacions dels beneficiaris  
1. Són obligacions de les entitats beneficiàries de les subvencions, les següents:  
a) Realitzar l'activitat que fonamenta la concessió de les subvencions al llarg de l'any en què es convoquen.  
b) Acreditar davant de l'entitat concedent l'adquisició del material o la realització de l'activitat, i el compliment dels requisits i condicions que determinen la concessió o gaudi de l'ajuda.  
c) Sotmetre's a les actuacions de control financer que corresponen a la Intervenció General en relació amb les subvencions concedides.  
  
d) Comunicar a l'entitat concedent l'obtenció de subvencions o ajudes per a la mateixa finalitat, procedent de qualsevol administració o ens públics, tan prompte com es conega, i en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic i instrumental i de subvencions.  
  
e) Estar al corrent en el compliment de les seues obligacions tributàries i davant de la Seguretat Social abans del dictamen de la proposta de resolució de la concessió.  
f) No alterar la finalitat de les subvencions i complir les obligacions que estableix la legislació vigent per als perceptors de fons públics.  
  
g) Facilitar la inspecció i el control de la direcció general competent a fi de conéixer qualsevol aspecte de l'activitat objecte de les subvencions.  
h) Justificar davant de la Direcció General de l'Agència de Seguretat i Resposta a les Emergències, l'ajuda en els termes i terminis previstos en la respectiva convocatòria.  
i) Conservar els documents justificatius de la subvenció rebuda, inclosos els documents electrònics, mentre puguen ser objecte de comprovació i control.  
j) Deixar constància expressa de la condició del programa subvencionat per la Generalitat en qualsevol relació amb tercers.  
k) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, general de subvencions, i en l'article 172 de la Llei 1/2015, de 6 de febrer, de la Generalitat, d'hisenda pública, del sector públic i instrumental i de subvencions.  
l) No estar incursos en les prohibicions que s'estableixen en l'article 13.2 i, si és el cas, l'article 13.3, de la Llei 38/2003, de 17 de novembre, general de subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen d'acord amb la legislació vigent i de forma especial el que disposa la Llei 1/2015, de 6 de febrer, de la Generalitat, d'hisenda pública, del sector públic i instrumental i de subvencions.  
  
Article 4. Import de les subvencions i compatibilitat  
1. L'import de les subvencions regulades en aquest decret, en cap cas, podrà ser de tal quantia que supere el cost del material adquirit.  
  
2. Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats pel mateix concepte, podran donar lloc a la modificació de la resolució.  
  
  
Article 5. Programa subvencionable  
La subvenció es destinarà a l'adquisició d'una o més unitats de material destinat a l'ús de la funció policial.  
  
Article 6. Procediment de concessió  
1. Les subvencions seran concedides, respectant els principis de publicitat, transparència, objectivitat, igualtat i no discriminació, en règim de concurrència competitiva a què es refereix l'article 164 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 22 de la Llei 38/2003, de 17 de novembre, general de subvencions.  
2. El procediment de concessió s'iniciarà d'ofici, per mitjà de convocatòria pública aprovada mitjançant una resolució de la persona titular de la Presidència de la Generalitat, i publicada en el Diari Oficial de la Generalitat Valenciana, a través de la Base de Dades Nacionals de Subvencions (BDNS), d'acord amb les consignacions previstes en la Llei de pressupostos de la Generalitat per a l'exercici econòmic corresponent.  
  
Article 7. Formalització, termini i lloc de presentació de sol·licituds  
1. Les sol·licituds es formularan en els models i terminis que es determinen en cada convocatòria.  
2. Les sol·licituds es presentaran en el registre d'entrada de Presidència de la Generalitat o en els registres de les direccions territorials de Presidència a Alacant i Castelló, i també en els llocs i les formes previstes que s'admeten en la legislació sobre procediment administratiu comú, i en els articles 20 i 21 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre de l'Administració de la Generalitat.  
3. En cas d'enviament per correu certificat, la presentació de la documentació en l'oficina de correus corresponent haurà de fer-se, segons el que disposa l'article 31 del Reial decret 1829/1999, de 3 de desembre, pel qual s'aprova el Reglament pel qual es regula la prestació de serveis postals en desplegament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a l'òrgan competent en matèria de seguretat siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en el registre d'entrada de la Presidència de la Generalitat.  
  
4. Les sol·licituds es podran presentar per via telemàtica, segons model normalitzat, que estarà accessible en la seu electrònica de la Generalitat https://sede.gva.es.  
5. La sol·licitud es presentarà firmada per l'alcalde president amb el segell de la corporació. Junt amb la sol·licitud es presentarà la documentació següent:  
1r) Fotocòpia compulsada de la factura o factures (segons el Reial decret 1496/2003, de 28 de novembre, pel qual es regulen les obligacions de facturació i es modifica el Reglament de l'Impost del Valor Afegit) del material adquirit durant el període de temps comprés entre l'1 de gener de l'any de la convocatòria i el dia de finalització del termini de presentació de sol·licituds.  
2n) Fotocòpia compulsada del rebut acreditatiu del pagament de la factura o factures o el justificant bancari d'aquest, durant el període mencionat anteriorment.  
3r) Certificació del nombre de places de policia local i auxiliars de policia pressupostades i catalogades.  
4t) Certificació que s'ha presentat, en l'Agència de Seguretat i Resposta a les Emergències, l'últim qüestionari estadístic de Policia Local.  
  
5é) Domiciliació bancària segons model normalitzat que figura en el Portal de la Generalitat (www.gva.es), excepte si s'ha presentat anteriorment i no ha experimentat variació.  
6é) Declaració responsable de no estar incursos en les prohibicions que s'estableixen en l'article 13.2, i si és el cas 13.3, de la Llei 38/2003, de 17 de novembre, general de subvencions.  
  
Article 8. Ordenació i instrucció del procediment  
1. L'òrgan encarregat de l'ordenació i instrucció del procediment serà la Direcció General de l'Agència de Seguretat i Resposta a les Emergències en els termes que preveu l'article 24 de la Llei 38/2003, de 17 de novembre, general de subvencions, i l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. D'acord amb el que disposen l'article 23.5 de la Llei 38/2003, de 17 de novembre, general de subvencions, i l'article 68.1 de la Llei 39/2015, d'1 d'octubre, del procediment administratiu comú de les administracions públiques, si la sol·licitud no reuneix els requisits necessaris o falta algun dels documents exigits, es requerirà per escrit a l'entitat interessada perquè en un termini màxim de 10 dies esmene la falta o adjunte els documents preceptius, amb indicació que, si no ho fa, es considerà que ha desistit de la seua sol·licitud.  
  
Article 9. Valoració de les sol·licituds  
1. Per a l'avaluació de les sol·licituds, es constituirà una Comissió de Valoració integrada per:  
a) La persona titular del servei competent en matèria de seguretat pública o persona que es designe per a la seua substitució, que exercirà de president o presidenta.  
b) Una persona representant de la Sotssecretaria de Presidència de la Generalitat.  
c) Dues persones representants de la subdirecció general competent en matèria de seguretat, una de les quals exercirà de secretari o secretària.  
2. La comissió s'ajustarà en el seu funcionament al que estableix la legislació aplicable sobre procediment administratiu.  
3. Per a l'avaluació de les sol·licituds, es tindran en consideració totes aquelles presentades dins del termini i en la forma escaient.  
4. Si la suma total de les quantitats sol·licitades no superara l'import global màxim de la subvenció, aquesta s'atorgarà d'acord amb les quantitats sol·licitades, que no podran excedir el valor màxim que establisca la convocatòria.  
5. Si la suma total de les quantitats sol·licitades superara l'import global màxim de la subvenció, es procedirà a efectuar un prorrateig del dit import màxim entre les entitats sol·licitants, i s'aplicarà la regla de minoració següent:  
  
On:  
Fi= la quantitat final a concedir a l'entitat sol·licitant.  
Si= la quantitat inicial sol·licitada d'acord amb els criteris següents: coincidirà amb la quantitat sol·licitada sempre que estiga per davall del valor màxim establit en la convocatòria corresponent, i en cas contrari de la quantitat que s'hi especifique.  
I= import global màxim de la subvenció  
  
Article 10. Resolució de la convocatòria  
1. La comissió de valoració elevarà la proposta de resolució al president de la Generalitat, que resoldrà el procediment de concessió.  
  
2. El termini màxim per a tramitar, resoldre i notificar les resolucions sobre les subvencions regulades en aquestes bases, serà de quatre mesos comptats a partir de la data de publicació de la convocatòria. Transcorregut el dit termini sense que s'haja notificat resolució expressa, les sol·licituds es consideraran desestimades per silenci administratiu, de conformitat amb el que disposa la normativa aplicable sobre procediment administratiu comú.  
3. Els interessats tindran dret d'accés a l'estat de tramitació de l'expedient a través de mitjans electrònics, segons la normativa aplicable d'accés electrònic als serveis públics.  
  
Article 11. Règim de pagament de les subvencions  
1. Per al règim de lliurament de les transferències corrents per al pagament de les subvencions previstes en aquesta disposició general, llevat que la legislació de la Generalitat en permeta un altre, s'aplicarà el règim general previst en l'article 171.1 de la Llei 1/2015, de 6 de febrer, d'hisenda pública, del sector públic instrumental i de subvencions.  
Tot això, sense perjudici que en la convocatòria corresponent es fixe finalment el règim de pagament de les subvencions a què haja de subjectar-se aquesta en el cas que la legislació de la Generalitat establisca un règim de lliurament de transferències corrents diferent del previst en el paràgraf anterior.  
2. No obstant això, amb caràcter previ al pagament de la subvenció, les entitats beneficiàries hauran de trobar-se al corrent en el compliment d'obligacions tributàries i davant de la Seguretat Social i aportar declaració responsable de no ser deutores per reintegrament de subvencions, així com aportar l'últim escrit de presentació dels comptes anuals registrat d'entrada davant de la Sindicatura de Comptes, amb el qual s'acredita estar al corrent en el compliment de l'obligació de rendició de comptes anuals davant de la Sindicatura de Comptes de conformitat amb la normativa aplicable, que es deriva del que estableix l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
3. Els interessats tindran dret d'accés a l'estat de tramitació de l'expedient a través de mitjans electrònics, segons la Llei 11/2007, de 22 de juny, d'accés electrònic dels ciutadans als serveis públics.  
  
  
Article 12. Justificació de la subvenció  
Per a la justificació del pagament s'utilitzarà la fotocòpia compulsada del rebut acreditatiu del pagament del material adquirit o, a falta d'això, el justificant bancari d'aquest que s'haja presentat per les entitats sol·licitants tal com s'indica en l'article 7.  
  
Article 13. Desistiment sense efecte i reintegrament de la subvenció concedida  
1. L'incompliment per part de les entitats beneficiàries de qualsevol dels requisits, de les condicions i de la resta de circumstàncies que donen lloc a la concessió de les subvencions, la variació de la finalitat de les subvencions, així com qualsevol altra causa de les previstes en l'article 37 de la Llei 38/2003, de 17 de novembre, general de subvencions, en els articles 91 a 93 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions i en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, donarà lloc a la incoació per part de l'òrgan competent per a la concessió de les subvencions, del procediment corresponent que podrà finalitzar, si és el cas, amb el desistiment sense efecte de la subvenció concedida i l'obligació de reintegrar les subvencions percebudes i els interessos de demora corresponents des del moment del pagament de la subvenció.  
2. En la tramitació del procediment es garantirà, en tot cas, el dret d'audiència a l'interessat.  
  
Article 14. Pla de control  
Es durà a terme un pla de control de la realització de l'activitat subvencionada per mitjà de la comprovació i control de la documentació justificativa de caràcter econòmic de l'import concedit, que, a aquest efecte, s'ha establit en les presents bases com d'aportació preceptiva per la persona beneficiària, per al pagament de la subvenció, de conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Article 15. Publicitat de les subvencions concedides  
1. Als efectes previstos en l'article 18 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana la relació de subvencions concedides d'acord amb les presents bases.  
2. L'esmentada relació contindrà les prescripcions contingudes en el punt 1 del mencionat article 18, relatives a les convocatòries, programa i crèdits pressupostaris, quantitat concedida i finalitat de la subvenció.  
  
3. La publicació de les subvencions concedides servirà de notificació als beneficiaris i no tindrà altres efectes que els perseguits per la Llei general de subvencions.  
4. També i basant-se en l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, la Generalitat publicarà en les seues pàgines web, actualitzada i estructurada, la informació relativa a les subvencions i les ajudes públiques concedides amb indicació del seu import, objectiu i finalitat, i les persones o entitats beneficiàries.  
5. D'acord amb el que preveuen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, les notificacions als beneficiaris de les subvencions podran realitzar-se a través de mitjans electrònics.  
  
  
DISPOSICIONS ADDICIONALS  
  
Primera. Repercussió pressupostària  
L'aprovació de les presents bases no comporta, en si mateixa, obligacions econòmiques en els pressupostos de la Generalitat, sense perjudici de les possibles convocatòries que puguen resoldre's d'acord amb la consignació pressupostària que s'establisca en l'exercici corresponent.  
  
  
Segona. Facultat de desplegament, interpretació i resolució d'incidències  
En virtut de la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, correspon a la persona titular de la Direcció General de l'Agència de Seguretat i Resposta a les Emergències l'exercici de la convocatòria i atorgament d'ajudes i subvencions a què es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, incloent-hi, al seu torn, la facultat d'interpretar, resoldre les incidències plantejades pels ajuntaments beneficiaris i dictar els actes de tràmit qualificats que puguen sorgir com a conseqüència de la tramitació dels expedients en totes les seues fases, amb audiència prèvia de l'ajuntament interessat.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 15 de maig de 2017  
  
El president de la Generalitat,  
XIMO PUIG I FERRER


Còpia Permalink ELI